
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А


МИХАИЛ НЕНОВ
ЗАМЕСТНИК-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ 
ДЕЙНОСТИ И МЛАДЕЖКИ ПОЛИТИКИ“ ПРИ ОБЩИНА БУРГАС


Относно: Общинска програма за закрила на детето 2024 година


УВАЖАЕМИ  ГОСПОДИН ПРЕДСЕДАТЕЛ,					УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
	В изпълнение на чл. 20а от Закона за закрила на детето, към всяка община се създава Комисия за детето с консултативни и координационни функции, в която участват представители на общинска администрация, областна дирекция на Министерството на вътрешните работи, Регионалното управление на образованието, Регионалната здравна инспекция, дирекция "Социално подпомагане", местната Комисия за борба срещу противообществените прояви на малолетните и непълнолетните, както и на юридическите лица с нестопанска цел и други организации, които осъществяват дейности по закрила на детето.
	Комисията е обединяващо и координиращо звено на политиките за всички деца на територията на общината, като формира и осигурява осъществяването на местната политика по закрила на децата.
В изпълнение на чл. 6 от Правилника за прилагане на Закон за закрила на детето, Комисията, като консултативен орган разработва Общинската програма за закрила на детето, съобразно потребностите на децата и техните семейства. Комисията сътрудничи, координира и подпомага обмена на информация между компетентните органи и юридическите лица при осъществяване на дейностите по закрила на детето на общинско ниво, както и други дейности, възложени ѝ с нормативен акт.
Заложените в Програмата дейности са в синхрон с усилията на Община Бургас за инвестиции в развитието на мерки, осигуряващи устойчиви, широкоспектърни и последователни решения за здравето, образованието и развитието на всички деца на Бургас, като едновременно с това осигуряват пълноценна подкрепа за техните родители. Тези дейности надграждат и заложените в Програмата за демографско развитие на Бургас стратегически приоритети за промяна на посоката на демографските тенденции чрез реализиране на инициатви за стимулиране на раждаемостта, активното родителство, подкрепа на детското здравеопазване и образование. 

На основание чл. 3, ал. 1 от Правилника за прилагане на Закона за закрила на детето, предлагам на Общински съвет - Бургас да обсъди проекта на Общинска програма за закрила на детето 2024 г. и да вземе следното:

Р Е Ш Е Н И Е:
Приема Общинска програма за закрила на детето 2024 година.

Приложения: 
1. Проект на Общинска програма за закрила на детето 2024 г.
2. Писмо с вх. № 24-00-1456/13.06.2024 г. от Дирекция „Социално подпомагане“ Бургас.
МИХАИЛ НЕНОВ
ЗАМЕСТНИК-КМЕТ ОЗСДМП

